pythainlp/thai-wiki-dataset-v3 huggingface dataset:
มรกต พัฒนาการยิม

มรกต พัฒนาการยิม มีชื่อจริงว่า ภาคภูมิ เหมราช เกิดเมื่อวันที่ 6 ธันวาคม พ.ศ. 2536 ที่ จังหวัดบุรีรัมย์
==เกียรติประวัติ==
แชมป์ WBA Asia รุ่นฟลายเวท
* ชิง, 3 กันยายน 2558 ชนะคะแนน ริชชี่ เบเฮค  ที่ สมาคมชาวปักษ์ใต้แห่งประเทศไทย กรุงเทพมหานคร
แชมป์สหพันธ์มวยแห่งเอเชีย ABF รุ่นฟลายเวท
* ชิง, 28 ธันวาคม 2558 ชนะน็อคยกที่ 8 อีโด อังโกโร  ที่ วงเวียนใหญ่ กรุงเทพมหานคร
==แหล่งข้อมูลอื่น==
สถิติการชก 
นักมวยสากลชาวไทยรุ่นฟลายเวท
บุคคลจากจังหวัดบุรีรัมย์
แชมป์ ABF
จังหวัดบัตเกน

บัตเกน (Баткен) หรือ บัตเคียน (Батке́н) เป็นจังหวัดหนึ่งของประเทศคีร์กีซสถาน มีเนื้อที่ทั้งหมด 16.995 ตารางกิโลเมตร และมีประชากรทั้งหมด 441,100 คน โดยมีศูนย์กลางการบริหารคือบัตเกน
== การแบ่งเขตปกครอง ==
จังหวัดบัตเกนแบ่งเขตการปกครองออกเป็น 3 อำเภอ
== ประชากรศาสตร์ ==
=== เชื้อชาติ ===
จากการสำรวจสำมะโนประชากรในปี ค.ศ. 2009 กลุ่มชาติพันธุ์ของจังหวัดบัตเกน (ประชากรทางนิตินัย) คือ
== อ้างอิง ==
จังหวัดของประเทศคีร์กีซสถาน
หมาป่าเอธิโอเปีย

หมาป่าเอธิโอเปีย (Ethiopian wolf; ) เป็นสัตว์กินเนื้อชนิดหนึ่ง ในวงศ์สุนัข (Canidae)
ได้ชื่อว่าเป็นสัตว์กินเนื้อที่หายากและใกล้สูญพันธุ์ที่สุดของทวีปแอฟริกา ปัจจุบันคาดว่ามีจำนวนประชากรไม่เกิน 500 ตัวเท่านั้น หมาป่าเอธิโอเปียมีขนาดไล่เลี่ยและลักษณะคล้ายคลึงกับหมาป่าไคโยตี ที่พบในทวีปอเมริกาเหนือ แต่มีขนาดเล็กกว่า มีจุดเด่น คือ สีขนเป็นสีแดงและมีแผงอกเป็นสีขาว 
พบกระจายพันธุ์อยู่เฉพาะที่ราบสูงเอธิโอเปีย ในประเทศเอธิโอเปียเท่านั้น เช่น อุทยานแห่งชาติเทือกเขาเบล โดยแบ่งออกได้เป็น 2 ชนิดย่อย คือ หมาป่าเอธิโอเปียเหนือ (C. s. simensis) พบได้ในริฟต์วัลเลย์, เทือกเขาซีเมียน และหมาป่าเอธิโอเปียใต้ (C. s. citernii) ที่พบได้ในภูเขาเบล
==อ้างอิง==
==อ่านเพิ่ม==
Morell, V. 2006. Wolves of Ethiopia. National Geographic Magazine, March 2006.
Williams, S. 2004. Ethiopian wolves on high. BBC Wildlife Magazine, July 2004.
==แหล่งข้อมูลอื่น==
Ethiopian Wolf Conservation Programme (EWCP)
Conservation of Ethiopian wolves (Canis simensis) at WildCRU of the University of Oxford Department of Zoology
Ethiopian Wolf (Canis simensis) from the IUCN Species Survival Commission#Canid Specialist Group of the International Union for Conservation of Nature
Ethiopian wolf (Canis simensis) at ARKive, images and videos
วงศ์สุนัข
สัตว์ที่พบในทวีปแอฟริกา
รอเบิร์ต ลัดลัม

รอเบิร์ต ลัดลัม (Robert Ludlum; 25 พฤษภาคม ค.ศ. 1927 – 12 มีนาคม ค.ศ. 2001) เป็นนักเขียนชาวอเมริกัน เกิดที่นครนิวยอร์ก เป็นบุตรของมาร์กาเรต (นามสกุลเดิม วอดส์เวิร์ธ) กับจอร์จ ฮาร์ตเฟิร์ด ลัดลัม เขาเรียนที่โรงเรียนเรกทอรี สถาบันเชสไชร์และเรียนจบด้านศิลปะการแสดงจากมหาวิทยาลัยเวสลีอิน ก่อนจะทำงานเป็นนักเขียน ลัดลัมเคยเป็นนาวิกโยธิน นักแสดงและผู้อำนวยการสร้างละคร ในปี ค.ศ. 1971 เขาออกนิยายเล่มแรก ย้อนรอยวีรบุรุษ (The Scarlatti Inheritance) ต่อมาระหว่างปี ค.ศ. 1980–1990 ลัดลัมออกนิยายชุด บอร์น (Bourne) ซึ่งมีสามเล่ม นวนิยายชุดนี้ได้รับความนิยมจนถูกนำไปสร้างเป็นภาพยนตร์และมีการเขียนภาคต่อโดย เอริก แวน ลัสต์เบเดอร์ นักเขียนชาวอเมริกัน
รอเบิร์ต ลัดลัมแต่งงานกับแมรี ไรดูคา ในปี ค.ศ. 1951 ทั้งคู่มีบุตรด้วยกัน 3 คน (บุตรชาย 2 คนและบุตรสาว 1 คน) เขาเสียชีวิตด้วยโรคหัวใจในปี ค.ศ. 2001
== อ้างอิง ==
นักเขียนนวนิยายชาวอเมริกัน
บุคคลจากนครนิวยอร์ก
เสียชีวิตจากภาวะกล้ามเนื้อหัวใจขาดเลือด
สหภาพฟิสิกส์บริสุทธิ์และประยุกต์ระหว่างประเทศ

สหภาพฟิสิกส์บริสุทธิ์และประยุกต์ระหว่างประเทศ (International Union of Pure and Applied Physics, IUPAP) เป็นองค์การนอกภาครัฐระหว่างประเทศซึ่งมีภารกิจสนับสนุนการพัฒนาฟิสิกส์ทั่วโลก เพื่อส่งเสริมความร่วมมือระหว่างประเทศด้านฟิสิกส์ และช่วยเหลือการนำฟิสิกส์ไปใช้แก้ปัญหาที่เกี่ยวข้องกับมนุษยชาติ ก่อตั้งขึ้นใน ค.ศ. 1922 และมีการจัดสมัชชาใหญ่ครั้งแรกใน ค.ศ. 1923 ในกรุงปารีส
IUPAP ดำเนินภารกิจโดยการสนับสนุนการประชุมระหว่างประเทศ การส่งเสริมการสื่อสารและสิ่งพิมพ์เผยแพร่ การส่งเสิมการวิจัยและการศึกษา การส่งเสริมการเดินทางเสรีของนักวิทยาศาสตร์ การส่งเสริมความตกลงระหว่างประเทศต่อการใช้สัญลักษณ์ หน่วย การตั้งชื่อและมาตรฐาน และการร่วมมือกับองค์การอื่นในปัญหาทั้งในสาขาวิชาและระหว่างสาขาวิชา
IUPAP เป็นสมาชิกของสภาวิทยาศาสตร์ระหว่างประเทศ (International Council for Science, ICSU)
== แหล่งข้อมูลอื่น ==
International Union of Pure and Applied Physics
IUPAP 'Red Book'
องค์การวิทยาศาสตร์ระหว่างประเทศ
องค์การนอกภาครัฐระหว่างประเทศ
องค์การฟิสิกส์
องค์การมาตรฐาน
ก่อตั้งในปี พ.ศ. 2466
สถาบันวิจัยข้าวระหว่างประเทศ

สถาบันวิจัยข้าวระหว่างประเทศ (International Rice Research Institute, ย่อ: IRRI) เป็นองค์การวิจัยและฝึกระหว่างประเทศมีสำนักงานใหญ่ในลอสบาโนส ลากูนา (Los Banos, Laguna) ประเทศฟิลิปปินส์ และมีสำนักงานในสิบเจ็ดประเทศ มีเจ้าหน้าที่ประมาณ 1,300 คน IRRI ขึ้นชื่อจากงานด้านการพัฒนาสายพันธุ์ข้าวซึ่งเป็นปัจจัยให้เกิดการปฏิวัติสีเขียวในคริสต์ทศวรรษ 1960 ซึ่งป้องกันทุพภิกขภัยในทวีปเอเชีย
สถาบันฯ ก่อตั้งในปี 2503 โดยมุ่งลดความยากจนและความอดอยาก พัฒนาสุขภาพของชาวนาและผู้บริโภคข้าว และประกันความยั่งยืนทางสิ่งแวดล้อมของการทำนาข้าว สถาบันฯ เจริญภารกิจผ่านการวิจัยร่วมมือ ความเป็นหุ้นส่วน และการเสริมสร้สางการวิจัยเกษตรกรรมของชาติและขยายระบบของประเทศที่ IRRI ทำงานอยู่
IRRI เป็นศูนย์หนึ่งจาก 15 ศูนย์วิจัยการเกษตรในโลกซึ่งรวมเป็นกลุ่มศูนย์วิจัยการเกษตรระหว่างประเทศ (Consortium Group of International Agriculture Research Centers, CGIAR) ความเป็นหุ้นส่วนทั่วโลกขององค์การที่ดูแลการวิจัยความมั่นคงทางอาหาร นอกจากนี้ ยังเป็นศูนย์วิจัยการเกษตรไม่แสวงผลกำไรที่ใหญ่ที่สุดในทวีปเอเชีย
== อ้างอิง ==
== แหล่งข้อมูลอื่น ==
สถาบันวิจัยระหว่างประเทศ
สถาบันวิจัยในประเทศฟิลิปปินส์
สถาบันวิจัยทางการเกษตร
มูลนิธิร็อกกีเฟลเลอร์
องค์การข้าว
ผู้ได้รับรางวัลแมกไซไซ
แม่น้ำอิชิการิ

แม่น้ำอิชิการิ  เป็นแม่น้ำสายสำคัญในฮกไกโด เป็นแม่น้ำที่ยาวที่สุดในฮกไกโดและยาวเป็นอันดับสามของญี่ปุ่น มีความยาวทั้งสิ้น 268 กิโลเมตร มีพื้นที่ลุ่มน้ำกว่า 14,330 ตารางกิโลเมตรเป็นอันดับสองของญี่ปุ่น มีต้นกำเนิดมาจากเขาอิชิการิในเขตหมู่ภูเขาไฟไดเซ็ตสึซัง และไหลผ่านเมืองอาซาฮิกาวะและนครซัปโปโระ ในอดีตเมื่อราว 40,000 ปีก่อนแม่น้ำสายนี้เคยไหลลงสู่มหาสมุทรแปซิฟิก แต่เนื่องจากการปะทุของภูเขาไฟและลาวาไหลไปขวางเส้นทางเดิมไว้ ทำให้แนวแม่น้ำไหลไปออกที่ทะเลญี่ปุ่นแทน
== อ้างอิง ==
อิชิการิ
ภูมิศาสตร์จังหวัดฮกไกโด
เทียวฮวยฮุ้ง

เทียวฮวยฮุ้งในภาษาจีนแต้จิ๋ว หรือเทียนฮวาเฟิ่นในภาษาจีนกลาง (天花粉, ) อยู่ในวงศ์ Cucurbitaceae พบในมณฑลเหอหนาน ซานตง เหอเป่ย ซานซี เป็นยาสมุนไพรจีนชนิดหนึ่ง ชื่อสามัญในภาษาอังกฤษคือ Chinese cucumber ซึ่งแปลตรงตัวว่าแตงกวาจีน และ Chinese snake gourd
รากแห้งเปลือกสีเหลืองอมขาวหรือน้ำตาลอ่อน เนื้อในเป็นสีเหลืองอ่อนหรือขาวใช้ทำยาแก้กระหายน้ำ ขับร้อน หัวของพืชชนิดนี้ในภาษาจีนกลางเรียกว่า  tiān huā fěn ในตำรายาจีนใช้ระบายความร้อน โดยเฉพาะในปอด ขับเสมหะ แก้พิษ ขับหนอง ผลในภาษาจีนกลางเรียก guālóu (ภาษาจีน: 瓜蔞) ช่วย ขับเสมหะ ลดอาการแน่นหน้าอก ลดอาการบวมของฝี แต่การใช้งานที่ปลอดภัยต้องอยู่ภายใต้การดูแลของแพทย์
พืชชนิดนี้เป็นแหล่งของสารต่อต้าน HIV type I ribosome-inactiving lectin ไตรโคแซนทินซึ่งเป็นโปรตีนที่คล้ายริซิน สามารถทำลายโปรตีนที่จับกับอาร์เอ็นเอของไวรัสเอดส์ในหลอดทดลองได้
== อ้างอิง ==
วงศ์แตง
สมุนไพรจีน
พืชที่มีฤทธิ์ต้านไวรัส
เดอะสตอรีออฟอัส

"เดอะสตอรีออฟอัส" (The Story of Us) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม สปีกนาว (2010) เพลงเขียนโดยสวิฟต์ ผลิตร่วมกับนาธาน แชปแมน เพลงถูกเผยแพร่ทางคลื่นวิทยุเมนสตรีมในประเทศสหรัฐอเมริกาเมื่อวันที่ 19 เมษายน ค.ศ. 2011 เป็นซิงเกิลที่สี่จากอัลบั้มสปีกนาว สวิฟต์ได้กล่าวว่า "เดอะสตอรีออฟอัส" เกี่ยวกับช่วงเวลาที่เธอพบกับอดีตแฟนของเธอที่งาน CMT Music Awards ค.ศ. 2010 ซึ่งในงานทั้งสองคนพยายามที่จะไม่สนใจซึ่งกันและกัน จึงเป็นแรงบันดาลใจให้เธอแต่งเพลงนี้
"เดอะสตอรีออฟอัส" ได้รับความคิดเห็นที่หลากหลายจากนักวิจารณ์ บางคนบอกว่าสวิฟต์แข็งแกร่งมากเมื่อเธอปล่อยให้รากของความเป็นเพลงคันทรีส่องสว่าง ก่อนที่จะออกเป็นซิงเกิล เพลงนี้เคยเปิดตัวที่อันดับ 41 บนชาร์ตบิลบอร์ดฮอต 100 และ อันดับที่ 70 บนแคนาเดียนฮอต 100 จากยอดขายดิจิตอลที่สูง และหลังจากออกเป็นซิงเกิล เพลงกลับเข้ามาในชาร์ตบิลบอร์ดฮอต 100 อีกครั้งที่อันดับ 98
มิวสิกวิดีโอกำกับโดยโนเบิล โจนส์ ถ่ายทำที่มหาวิทยาลัยแวนเดอร์บิลต์ ออกอากาศครั้งแรกในวันที่ 24 พฤษภาคม ค.ศ. 2011 มิวสิกวิดีโอได้รับการตอบรับส่วนใหญ่ในด้านดีจากฉากที่ไม่ใช่ไฮสกูลอย่างในวิดีโอเพลงที่ผ่านมา "เดอะสตอรีออฟอัส" ถูกนำมาแสดงสดในรายการดิเอลเลนดีเจเนเรสโชว์ และอยู่ในรายชื่อเพลงในทัวร์คอนเสิร์ตสปีกนาวเวิลด์ทัวร์ การแสดงสดจากทัวร์ครั้งนี้อยู่ในอัลบั้มบันทึกการแสดงสด  เวิลด์ทัวร์ไลฟ์
==รายการเพลง==
Australian Promotional CD single
"The Story of Us"&nbsp;– 3:36
US Limited Edition CD single
"The Story of Us"&nbsp;– 4:25
==ชาร์ต==
==ประวัติการจำหน่าย==
==อ้างอิง==
==แหล่งข้อมูลอื่น==
เพลงในปี พ.ศ. 2554
เพลงที่ประพันธ์คำร้องโดยเทย์เลอร์ สวิฟต์
เพลงของเทย์เลอร์ สวิฟต์
ซิงเกิลในปี พ.ศ. 2554
ซิงเกิลสังกัดบิกแมชีนเรเคิดส์
เพลงบันทึกเสียงที่ผลิตโดยเทย์เลอร์ สวิฟต์
ดาบเจ็ดเขี้ยว

ดาบเจ็ดเขี้ยว  เป็นดาบโบราณอันเป็นสมบัติประจำชาติญี่ปุ่น สันนิฐานว่าดาบเล่มนี้เดิมถูกตีขึ้นในแผ่นดินจีนสมัยราชวงศ์จิ้น  ตามตำนานในพงศาวดารนิฮงโชะกิ ระบุว่าเป็นดาบที่กษัตริย์แห่งแพ็กเจถวายแก่จักรพรรดินีจิงงุ ผู้สำเร็จราชการแผ่นดินญี่ปุ่นในขณะนั้น ตัวดาบเป็นดาบเหล็กกล้ายาว 74.9 เซนติเมตร มีกิ่งแยกออกมาข้างละสามกิ่งรวมทั้งหมดจึงมีเจ็ดกิ่ง จึงเรียกดาบนี้ว่า ดาบเจ็ดเขี้ยว บนตัวดาบมีอักษรทองดำเป็นตัวจีนอยู่ 61 ตัวแต่บางตัวก็อ่านได้ไม่ชัดเจน ปัจจุบันดาบนี้ถูกเก็บรักษาไว้ที่ศาลเจ้าอิโซะโนะกะมิในจังหวัดนะระโดยไม่มีการจัดแสดงต่อสาธารณชน
== อ้างอิง ==
สมบัติประจำชาติญี่ปุ่น
อาณาจักรแพ็กเจ
ยุคโคะฟุง
เทียนตากบ

เทียนตากบ (caraway, meridian fennel, Persian cumin; ) เป็นพืชในวงศ์ Apiaceae เป็นไม้ล้มลุกอายุสองปี ปีแรกแตกใบเป็นกลุ่ม ปีที่สองลำต้นเรียว ใบบนต้นมีก้านใบพองออกเป็นกาบใหญ่สีน้ำตาล ดอกช่อแบบซี่ร่ม ดอกย่อยมีกลีบดอกรูปไข่ สีขาว ผลแห้งสีน้ำตาล ปลูกมากในทวีปยุโรป มีน้ำมันระเหยง่าย ใช้เป็นยาขับลม แก้กระเพาะอาหารพิการ



== อ้างอิง ==
ชยันต์ พิเชียรสุนทร และวิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กรุงเทพฯ : อัมรินทร์พริ้นติ้งแอนด์พับลิชชิ่ง, 2548, หน้า 177.
วงศ์ผักชี
สมุนไพร
เส้นเมริเดียนที่ 180 องศา

เส้นเมริเดียนที่ 180 องศา หรือ แอนติเมริเดียน คือเส้นเมริเดียนซึ่งอยู่ ณ ตำแหน่ง 180° ตะวันออกหรือตะวันตกของเส้นเมริเดียนแรก ซึ่งใช้เป็นเส้นหลักของเส้นแบ่งเขตวันสากลเพราะส่วนใหญ่ของเส้นลากผ่านมหาสมุทรแปซิฟิก อย่างไรก็ตามเส้นเมริเดียนนี้ยังลากผ่านรัสเซียและฟิจิ รวมทั้งแอนตาร์กติกาด้วย
เส้นนี้เริ่มต้นจากขั้วโลกเหนือมุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 180 องศาลากผ่านพื้นที่ดังนี้

เส้นเมริเดียนลากผ่านระหว่าง (แต่ไม่ได้ใกล้โดยเฉพาะอย่างยิ่งกับ) :
หมู่เกาะกิลเบิร์ตกับหมู่เกาะฟีนิกซ์ของ 
ระหว่างเกาะเหนือกับหมู่เกาะเคอร์มาเดกของ 
ระหว่างเกาะเบาน์ตีกับหมู่เกาะแชทัมของ 
สถานที่เดียวที่มีถนนตัดผ่านเส้นเมริเดียนเส้นนี้และมีอาคารอยู่ใกล้เคียงมากด้วย อยู่ในประเทศฟิจิ
== ดูเพิ่ม ==
เส้นเมริเดียนที่ 179 องศาตะวันออก
เส้นเมริเดียนที่ 179 องศาตะวันตก
เส้นลองจิจูด
มหาสมุทรแปซิฟิก
25 (อัลบั้มอะเดล)

25 เป็นสตูดิโออัลบั้มที่สามของนักร้องและนักแต่งเพลงชาวอังกฤษ อะเดล อัลบั้มออกจำหน่ายวันที่ 20 พฤศจิกายน ค.ศ. 2015 โดยสังกัดเอกซ์แอลเรคอร์ดิงส์ หลังจากสตูดิโออัลบั้มที่สอง 21 (2011) ที่ประสบความสำเร็จทั่วโลก อะเดลเคยคิดเลิกอาชีพดนตรีและหยุดความสำเร็จไว้เพียงเท่านี้ อย่างไรก็ตาม เธอตัดสินใจพักงานดนตรีและเลี้ยงดูลูกชายแทน ระหว่างพัก เธอทุกข์ใจเรื่องหมดแรงบันดาลใจในฐานะนักเขียน และกำหนดเวลาบันทึกเสียงอัลบั้มใหม่ แต่ยังกลัวว่าเธอไม่สามารถแต่งเพลงได้อีกแล้ว ใน ค.ศ. 2013 อะเดลประสบความสำเร็จล้นหลามและงานเพลงที่กลายเป็นอัลบั้ม 25 เริ่มมีขึ้น โดยช่วงการแต่งเพลงและบันทึกเสียงดำเนินไปตลอด ค.ศ. 2015
ชื่ออัลบั้มสะท้อนชีวิตและกรอบจิตใจของเธอขณะอายุ 25 ปี อัลบั้ม 25 เป็น "งานเพลงชดเชย" เนื้อหาในเนื้อเพลงแสดงถึง "การปรารถนาภาพในอดีตของเธอ" และ "ความเศร้าโศกสุดซึ้งตลอดเวลาที่ผ่านมา" ดังที่เธอให้สัมภาษณ์ในนิตยสารโรลลิงสโตน รวมถึงเนื้อหาเกี่ยวกับความเป็นแม่และความเสียดาย การผลิตอัลบั้ม 25 แตกต่างจากอัลบั้มก่อนหน้าโดยมีดนตรีอิเล็กทรอนิกส์และรูปแบบจังหวะที่สร้างสรรค์ขึ้น และมีคุณสมบัติอาร์แอนด์บีและออร์แกนในยุค 1980 ด้วย อะเดลร่วมงานกับโปรดิวเซอร์เพลงและนักแต่งเพลง พอล เอ็ปเวิร์ธ และไรอัน เท็ดเดอร์ เช่นเดียวกับอัลบั้ม 21 และได้ร่วมงานกับแมกซ์ มาร์ติน และเชลล์แบ็ก เกร็ก เคิร์สติน เดนเจอร์เมาส์ เดอะสมีซิงตันส์ แซมมวล ดิกซัน และโทไบอัส เจสโซ จูเนียร์
อัลบั้ม 25 ได้รับการตอบรับทั่วไปในด้านดีจากนักวิจารณ์ซึ่งยกย่องการร้องเพลงของอะเดล อัลบั้มประสบความสำเร็จโดยเปิดตัวที่อันดับที่หนึ่งในตลาด 25 แห่ง และทำลายสถิติยอดขายในสัปดาห์แรกในหลายประเทศ รวมถึงสหราชอาณาจักร และสหรัฐอเมริกา ในสหรัฐอเมริกา อัลบั้มขายได้ 3.38 ล้านอัลบั้มในสัปดาห์แรกที่ออกจำหน่าย เป็นอัลบั้มที่มียอดขายสัปดาห์เดียวสูงที่สุดตั้งแต่นีลเซนซาวด์สแกนเริ่มติดตามยอดขายงานเพลงเมื่อ ค.ศ. 1991 นักข่าวหนังสือพิมพ์จำนวนมากยกให้อัลบั้มที่มีอิทธิพลต่ออุตสาหกรรมดนตรีโดยกระตุ้นให้สาธารณชนกลับมาซื้อแผ่นอัลบั้มแทนการดาวน์โหลดหรือสตรีมมิง หลังออกจำหน่ายหนึ่งเดือน อัลบั้มขายได้มากกว่า 12 ล้านอัลบั้มทั่วโลก
== อ้างอิง ==
อัลบั้มเพลงในปี พ.ศ. 2558
อัลบั้มเพลงของอะเดล
อัลบั้มเพลงภาษาอังกฤษ
อัลบั้มเพลงที่ผลิตโดยแมกซ์ มาร์ติน
รางวัลแกรมมี สาขาอัลบั้มแห่งปี
รางวัลแกรมมี สาขาอัลบั้มเพลงป็อปยอดเยี่ยม
อัลบั้มเพลงที่ผลิตโดยมาร์ก รอนสัน
อัลบั้มเพลงที่ผลิตโดยเชลล์แบ็ก
อัลบั้มเพลงที่ผลิตโดยไรอัน เท็ดเดอร์
โดมกีฬาภูมิภาคเอเชียตะวันออกมาเก๊า

โดมกีฬาภูมิภาคเอเชียตะวันออกมาเก๊า (Macau East Asian Games Dome, , Domo dos Jogos da Ásia Oriental) ตั้งอยู่ที่เขตบริหารพิเศษมาเก๊าของจีน
ในปี ค.ศ. 2007 สนามกีฬาแห่งนี้เป็นสนามกีฬาหลักของกีฬาเอเชียนอินดอร์เกมส์ ครั้งที่ 2 ที่มาเก๊าเป็นเจ้าภาพ
สนามกีฬาในเขตบริหารพิเศษมาเก๊า
12 ราศี (อัลบั้มเพลง)

12 ราศี เป็นสตูดิโออัลบั้มชุดที่ 3 ของวงตาวัน วางจำหน่ายเมื่อ พ.ศ. 2536 อัลบั้มนี้เป็นอัลบั้มแรกที่ทำกับค่าย ดี - เดย์ เอ็นเทอร์เทนเมนท์ โดยในอัลบั้มชุดนี้มีเพลงดังที่ทุกคนรู้จักอย่าง ห่วงใย หลังจากที่โปรโมทผลงานชุดนี้เสร็จวงตาวันก็ได้หายไปนานหลายปี ก่อนที่จะกลับมาออกอัลบั้ม The PROmISE กับค่าย วอร์นเนอร์ มิวสิก ไทยแลนด์ ก่อนที่จะยุบวงไป
== รายชื่อเพลง ==
รักเกินใจ
คำร้อง : มรุธา รัตนสัมพันธ์
ทำนอง : ชัยวัฒน์ จุฬาพันธ์
ห่วงใย
คำร้อง : ศุ บุญเลี้ยง
ทำนอง : พงษ์พรหม สนิทวงศ์ ณ อยุธยา
นักคิด
คำร้อง : ธานี วงศ์นิวัติขจร
ทำนอง : พงษ์พรหม สนิทวงศ์ ณ อยุธยา
Sweetness
คำร้อง : TOOD LAVELLE
ทำนอง : พงษ์พรหม สนิทวงศ์ ณ อยุธยา
ชน
คำร้อง : มรุธา รัตนสัมพันธ์
ทำนอง : พงษ์พรหม สนิทวงศ์ ณ อยุธยา
หัวใจธนู
คำร้อง : มรุธา รัตนสัมพันธ์
ทำนอง : พงษ์พรหม สนิทวงศ์ ณ อยุธยา
ข่าว
คำร้อง : พงษ์พรหม สนิทวงศ์ ณ อยุธยา
ทำนอง : พงษ์พรหม สนิทวงศ์ ณ อยุธยา
บริสุทธิ์
คำร้อง : มรุธา รัตนสัมพันธ์ + พงษ์พรหม สนิทวงศ์ ณ อยุธยา
ทำนอง : พงษ์พรหม สนิทวงศ์ ณ อยุธยา
สถิตยุติธรรม
คำร้อง : พงษ์พรหม สนิทวงศ์ ณ อยุธยา
ทำนอง : พงษ์พรหม สนิทวงศ์ ณ อยุธยา
นางไม้
คำร้อง : พงษ์พรหม สนิทวงศ์ ณ อยุธยา
ทำนอง : พงษ์พรหม สนิทวงศ์ ณ อยุธยา
การเริ่มต้น
คำร้อง : พงษ์พรหม สนิทวงศ์ ณ อยุธยา
ทำนอง : พงษ์พรหม สนิทวงศ์ ณ อยุธยา
กลับบ้าน
คำร้อง : พงษ์พรหม สนิทวงศ์ ณ อยุธยา
ทำนอง : พงษ์พรหม สนิทวงศ์ ณ อยุธยา
== แหล่งข้อมูล ==
ปกเทปอัลบั้ม 12 ราศี (2536)
ระบบทางหลวงสหรัฐ

ระบบหมายเลขทางหลวงสหรัฐ (United States Numbered Highway System มักเรียกว่า U.S. Routes หรือ U.S. Highways) เป็นการรวบรวมโครงข่ายถนนและทางหลวงกระจายเป็นลักษณะตารางทั่วทั้งอาณาบริเวณสหรัฐอเมริกาแผ่นดินใหญ่ มีการกำหนดหมายเลขของทางหลวงที่เชื่อมโยงกันระหว่างรัฐ บางครั้งอาจเรียกว่า ทางหลวงสหพันธ์ แต่ได้รับการกำกับดูแลโดยรัฐบาลแห่งรัฐหรือรัฐบาลท้องถิ่น มาตั้งแต่การจัดตั้งในปี ค.ศ. 1926
== หมายเหตุ ==
== อ้างอิง ==
== หนังสืออ่านเพิ่ม ==
== แหล่งข้อมูลอื่น ==
AASHTO Special Committee on U.S. Route Numbering 
U.S. Numbered Highways - 1989 Edition  (AASHTO)
Highway History - Other Articles (Federal Highway Administration)
U.S. Highways: From US 1 to (US 830)
US Highway Ends: maps and terminus photos
สุนทร ปิจาอี

ปิจาอี สุนทราชัน (பிச்சை சுந்தரராஜன்; पिचाई सुंदराजन; เกิด 12 กรกฎาคม ค.ศ. 1972) หรือรู้จักกันในชื่อ สุนทร ปิจาอี (சுந்தர் பிச்சை; सुंदर पिचाई) เป็นบุคคลเชื้อสายอินเดีย ประธานบริหารของบริษัทกูเกิล และแอลฟาเบต อิงก์ แลรี เพจเป็นคนที่ใกล้ชิดกับปิจาอีมากที่สุด เดิมปิจาอีเคยเป็นหัวหน้าฝ่ายผลิตภัณฑ์ต่าง ๆ ของกูเกิลและเป็นผู้ที่อยู่เบื้องหลังความสำเร็จของ Chrome ปิจาอีได้เข้ามาร่วมงานในกูเกิลตั้งแต่ปี 2004
== ประวัติ ==
ปิจาอีเกิดในรัฐทมิฬนาฑู ประเทศอินเดีย จบการศึกษาระดับปริญญาตรีสาขาเทคโนโลยีจาก Indian Institute of Technology Kharagpur หลังจากนั้น ปิจาอีศึกษาระดับปริญญาโทที่มหาวิทยาลัยสแตนฟอร์ด และ Wharton School ในเพนซิลเวเนีย ซึ่งเป็นที่ที่เขาได้รับทุนการศึกษา Siebel Scholar และทุน Palmer Scholar ปี 2004 ปิจาอีเริ่มงานกับ Google ในตำแหน่ง Vice President of Product Management ดูแลทีมงานพัฒนา Google Chrome และระบบปฏิบัติการ ด้วยระยะเวลาไม่นานนัก ปิจาอีก็ได้รับมอบหมายให้ดูแลรับผิดชอบหลาย Project มากขึ้น แต่โดยทั่วไปแล้วก็ยังเกี่ยวข้องกับบริการใน Google search ตั้งแต่ Firefox, Google Toolbar, Desktop Search, และ Gadget ต่าง ๆ ของ Google
เดือนกันยายนปี 2008 ปิจาอีเป็นผู้อยู่เบื้องหลังการเปิดตัวที่ถือได้ว่าประสบความสำเร็จของ Chrome และในปี 2012 เขาก็รับหน้าที่เป็นผู้ดูแล Google Apps หลังจาก Dave Girouard แยกตัวออกไปตั้งบริษัทของตัวเอง และหลังจากนั้นไม่นาน ปิจาอีก็ได้เข้ามาดูแล Android หลังจากผู้ร่วมก่อตั้งและซีอีโอแอนดี รูบินก้าวลงจากตำแหน่งในปี 2013 โดย Chris Beckmann อดีต Product Manager ของ Google กล่าวชื่นชมความสามารถของปิจาอีว่าเขามีศักยภาพในการเป็นผู้นำทีมที่แข็งแกร่งไปพิชิต Project ที่ยาก ๆ ได้โดยไม่ย่อท้อ
ปิจาอีเลือกคนเข้ามาในทีมเอง เป็นคนสอนงานและยังเป็นคนที่สร้างความแข็งแกร่งให้กับทีมด้วย โดยสรุปแล้ว ชื่อเสียงใน Google ของปิจาอี เรียกได้ว่าเป็นสุดยอดทั้งในด้านการจัดการบริการต่าง ๆ ของ Google และ Software engineering เพื่อสร้างคุณภาพให้กับการ Search ซึ่งถือเป็นหัวใจสำคัญของ Google และนอกจากนี้ Beckman ยังบอกอีกว่าปิจาอีมักหลีกเลี่ยงการสร้างความขัดแย้งในออฟฟิศ และเขาจะทำให้ประเด็นความขัดแย้งเหล่านั้นมาเป็นตัวผลักดันให้งานของเขาประสบความสำเร็จ
==อ้างอิง==
บุคคลกูเกิล‎
บุคคลจากเจนไน‎
ชาวทมิฬอินเดีย
บุคคลจากมหาวิทยาลัยเพนซิลเวเนีย
พระยามหามหิทธิวงศา (มหาวงศ์ ณ เชียงใหม่)

อำมาตย์เอก พระยามหามหิทธิวงศา (เจ้ามหาวงศ์ บุญทาวงศ์ษา) หรือนามเดิม เจ้าน้อยมหาวงศ์ บุญทาวงศ์ษา (ณ เชียงใหม่) เป็นเจ้าเมืองฝางองค์สุดท้าย และนายแขวงฝาง คนที่ 1 เป็นต้นสกุล บุญทาวงศ์ษา
== ประวัติ ==
เจ้าน้อยมหาวงศ์ บุญทาวงศ์ษา เกิดเมื่อปี พ.ศ. 2369 เป็นบุตรชายของเจ้าหนานบุญทา (โอรสเจ้าศรีพิมพา ราชธิดาองค์โตในพระยาธรรมลังกา กับแม่เจ้าฟองสมุทรราชเทวี) กับเจ้าบุญปั๋น (ราชธิดาองค์ที่ 13 ในพระยาธรรมลังกา กับแม่เจ้าแก้วกัญญา)
เจ้าน้อยมหาวงศ์ สมรสกับแม่เจ้ากัลยา บุญทาวงศ์ษา มีบุตร 3 คน ดังนี้
พระยาราชบุตร (เจ้าน้อยแก้วมุงเมือง (ดวงแก้ว) บุญทาวงศ์ษา)
เจ้าน้อยมหาพรหม (พรหมเมือง) บุญทาวงศ์ษา
เจ้า.. บุญทาวงศ์ษา
== เครื่องราชอิสริยาภรณ์ ==
(เดิมชื่อ วิจิตราภรณ์)
== อ้างอิง ==
เจ้านายฝ่ายเหนือ
สกุล ณ เชียงใหม่
ถ้าเธอจะไป

"ถ้าเธอจะไป" เป็นซิงเกิลของคณิตกุล เนตรบุตร ประพันธ์เนื้อร้องโดย มณฑวรรณ ศรีวิเชียร แต่งทำนอง-เรียบเรียงโดย เรืองกิจ ยงปิยะกุล ออกจำหน่ายในวันที่ 21 เมษายน พ.ศ. 2558 สังกัดเวิร์คแก๊งค์ ในเครือจีเอ็มเอ็ม แกรมมี่ และได้ถูกนำมาใช้ในเพลงประกอบละครโทรทัศน์ 2 รัก 2 วิญญาณ และบัลลังก์เมฆ ปี พ.ศ. 2558
== การตอบรับ ==
เพลง "ถ้าเธอจะไป" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
=== ชาร์ต ===
{|class="wikitable"
!align="left"|ชาร์ต (พ.ศ. 2558)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 1
|-
| align = "left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 5
|-
|align="left"| อีเอฟเอ็ม ชาร์ต 94 ท็อป แอรเพลย์
|align="center"| 12
|-
|align="left"| Click Chart Top 20
|align="center"| 10
|-
| align = "left"| จีเอ็มเอ็ม แกรมมี่ จีเมมเบอร์ ซองชาร์ตท็อป 100
| align = "center"| 22
|-
|}
== อ้างอิง ==
เพลงไทยสากล
เพลงป็อปไทย
เพลงของคณิตกุล เนตรบุตร
เพลงในปี พ.ศ. 2558
ซิงเกิลในปี พ.ศ. 2558
ซิงเกิลในสังกัดเวิร์กแก๊งค์
ซิงเกิลในสังกัดจีเอ็มเอ็ม แกรมมี่
ฟรีดริช โมส

คาร์ล ฟรีดริช คริสเตียน โมส (Carl Friedrich Christian Mohs; 29 มกราคม ค.ศ. 1773 – 29 กันยายน ค.ศ. 1839) เป็นนักธรณีวิทยาและนักวิทยาแร่ชาวเยอรมัน เกิดที่เมืองแกร์นโรเดอ โมสเรียนวิชาเคมี คณิตศาสตร์ และฟิสิกส์ที่มหาวิทยาลัยฮัลเลอและเรียนที่สถาบันเหมืองแร่ที่เมืองไฟรแบร์ก ต่อมาเดินทางไปทำงานพิสูจน์แร่ให้นายธนาคารที่ประเทศออสเตรีย ในปี ค.ศ. 1812 โมสทำงานให้กับอาร์คดยุกโยฮันน์ที่เมืองกราซ ในปีเดียวกัน เขาได้คิดค้น "มาตราโมส" โดยได้แนวคิดการทดสอบความแข็งของแร่ด้วยการขูดขีดจากงานของธีโอแฟรสตัสและพลินีผู้อาวุโส ต่อมาโมสดำรงตำแหน่งศาสตราจารย์ที่มหาวิทยาลัยเทคโนโลยีกราซ ก่อนจะย้ายกลับไปอยู่ที่ไฟรแบร์กในอีก 6 ปีต่อมา ในปี ค.ศ. 1826 โมสทำงานที่กรุงเวียนนาและเสียชีวิตขณะท่องเที่ยวที่เมืองอากอร์โดในปี ค.ศ. 1839
== อ้างอิง ==
== แหล่งข้อมูลอื่น ==
นักธรณีวิทยาชาวเยอรมัน
บุคคลจากรัฐซัคเซิน-อันฮัลท์
ออบีดุช

ออบีดุช (Óbidos) เป็นเมืองและเทศบาลแห่งหนึ่งในภูมิภาคย่อยตะวันตก (Oeste Subregion) ของประเทศโปรตุเกส เฉพาะตัวเมืองมีจำนวนประชากรประมาณ 3,100 คน ในขณะที่เขตเทศบาลซึ่งกว้างกว่ามีจำนวนประชากร 11,772 คน ณ ปี ค.ศ. 2011 บนพื้นที่ 141.55 ตารางกิโลเมตร
พื้นที่ตัวเมืองออบีดุชตั้งอยู่บนยอดเนินเขา ล้อมรอบด้วยป้อมปราการ ด้วยเหตุที่เมืองนี้ยังคงรักษาสิ่งก่อสร้างตามสถาปัตยกรรมยุคกลางไว้ได้อย่างดี ถนน จัตุรัส กำแพงเมือง และปราสาทของเมืองจึงเป็นสถานที่ท่องเที่ยวยอดนิยมแห่งหนึ่งในตอนกลางของประเทศ
Obidos-102-Mauern-1983-gje.jpg
Obidos-Stadtmauer-12-2011-gje.jpg
Obidos-Stadtmauer-30-2011-gje.jpg
Obidos-234-Balkon-Sao Pedro-2011-gje.jpg
Obidos-240-Hotel Real d'Obidos-Nossa Senhora de Monserrate-2011-gje.jpg
Obidos-252-Igreja de Santiago-2011-gje.jpg
Obidos-258-Fahrrad-2011-gje.jpg
Obidos-Stadt-12-Mauerring-Castelo-2011-gje.jpg
== อ้างอิง ==
== แหล่งข้อมูลอื่น ==
Óbidos Turismo, Município de Óbidos - เว็บไซต์การท่องเที่ยวออบีดุช   
คู่มือนำเที่ยวออบีดุช
เทศกาลช็อกโกแลตนานาชาติ ออบีดุช - เว็บไซต์ทางการ  พร้อมข้อมูลพื้นฐาน
คู่มือนำเที่ยวออบีดุช - เว็บไซต์จัดทำขึ้นจากความร่วมมือระหว่างการท่องเที่ยวโปรตุเกสกับโรงเรียนการท่องเที่ยวอึชตูริล
เมืองในประเทศโปรตุเกส
เส้นเมริเดียนที่ 170 องศาตะวันออก

เส้นเมริเดียน 170 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก นิวซีแลนด์ มหาสมุทรใต้ และแอนตาร์กติกา เข้าสู่ขั้วโลกใต้
== จากขั้วโลกสู่ขั้วโลก ==
เริ่มจากขั้วโลกเหนือ มุ่งหน้าทางใต้สู่ขั้วโลกใต้ โดยเส้นเมริเดียนที่ 170 องศาตะวันออกลากผ่านพื้นที่ดังนี้:
== ดูเพิ่ม ==
เส้นเมริเดียนที่ 169 องศาตะวันออก
เส้นเมริเดียนที่ 171 องศาตะวันออก
เส้นลองจิจูด
มหาสมุทรแปซิฟิก
ฮวัง ฮเย-ซุก

ฮวัง ฮเย-ซุก (Hwang Hye-suk; ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่นทั้ง 5 แมตช์
== แหล่งข้อมูลอื่น ==
บุคคลจากเปียงยาง
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก
ชัง อก-ริม

ชัง อก-ริม (Jang Ok-rim; ) เกิดเมื่อวันที่ 8 กุมภาพันธ์ ค.ศ.1948 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 1 แมตช์
== แหล่งข้อมูลอื่น ==
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก
ช็อง อก-จิน

ช็อง อก-จิน (Jong Ok-jin; ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
== แหล่งข้อมูลอื่น ==
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก
คัง อก-ซุน

คัง อก-ซุน (Kang Ok-sun; ) เกิดวันที่ 14 เมษายน ค.ศ. 1946 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 5 แมตช์
== แหล่งข้อมูลอื่น ==
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก
คิม มย็อง-ซุก

คิม มย็อง-ซุก  (Kim Myong-suk; ) เกิดวันที่ 14 เมษายน ค.ศ. 1947 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
== แหล่งข้อมูลอื่น ==
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก
คิม ซู-แด

คิม ซู-แด  (Kim Su-dae; ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่น 4 แมตช์
== แหล่งข้อมูลอื่น ==
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก
คิม ย็อน-จา

คิม ย็อน-จา  (Kim Yeun-ja; ) เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่นทั้ง 5 แมตช์
== แหล่งข้อมูลอื่น ==
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก
คิม จุง-บก

คิม จุง-บก  (Kim Zung-Bok; ) เกิดวันที่ 17 กรกฎาคม ค.ศ. 1945 เป็นอดีตนักวอลเลย์บอลหญิงชาวเกาหลีเหนือ เธอเข้าร่วมแข่งขันในกีฬาโอลิมปิกฤดูร้อน 1972
ในปี ค.ศ. 1972 เธอเป็นส่วนหนึ่งในการพาทีมชาติเกาหลีเหนือเข้ารับรางวัลเหรียญทองแดงในการแข่งขันกีฬาโอลิมปิก เธอได้ลงเล่นทั้ง 5 แมตช์
== แหล่งข้อมูลอื่น ==
นักวอลเลย์บอลชาวเกาหลีเหนือ
นักวอลเลย์บอลในโอลิมปิกฤดูร้อน 1972
นักกีฬาเกาหลีเหนือที่ได้เหรียญทองแดงโอลิมปิก